**ГОДИШНА ПРОГРАМА**

**ЗА РАЗВИТИЕ НА ЧИТАЛИЩНАТА ДЕЙНОСТ**

**НА ТЕРИТОРИЯТА НА ОБЩИНА ЕЛХОВО**

**ЗА 2018 ГОД.**

**ВЪВЕДЕНИЕ**

Програмата за развитие на читалищната дейност в община Елхово е разработена в изпълнение на чл.26а, ал.2 от Закона за народните читалища, въз основа на направените от читалищата в община Елхово предложения за дейността им през 2018 год.

     Изготвянето на годишната програма за развитие на читалищната дейност в община Елхово за 2018г. цели обединяването на усилията за по – нататъшно развитие и утвърждаване на читалищата като притегателни културно-просветни, обществени, информационни центрове и самоуправляващи се институции, реализиращи разнообразни дейности, целящи съхранението на традицията и културната ни идентичност, изпълняващи задачи от държавната и общинската културна политика.

   Програмата ще подпомогне и популяризира годишното планиране и финансиране на читалищните дейности.

**АНАЛИЗ НА РЕСУРСИТЕ**

На територията на Община Елхово са регистрирани общо 12 народни читалища, 1 градско и 11 в селата, а именно:

1.Народно читалище „Развитие-1893г.” гр. Елхово

2.Народно читалище „Кирил и Методий-1962г.” с. Мелница

3.Народно читалище „Възраждане-1930г.” с. Изгрев

4.Народно читалище „Съгласие-1928г.” с. Гранитово

5.Народно читалище „Съгласие-1930г.” с. Кирилово

6.Народно читалище „Светлина-1926г.” с. Бояново

7.Народно читалище „Паисий Хилендарски -1936г.” с. Малък Манастир

8.Народно читалище „Г.С.Раковски-1922г.” с. Раздел

9.Народно читалище “Христо Ботев 1935г.” с. Пчела

10.Народно читалище ”Христо Ботев-1928г.” с. Лесово

11.Народно читалище „Пробуда 1926 - с. Маломирово“

12.Народно читалище „Светлина 2012” с. Трънково

Всичките 12 народни читалища в община Елхово са съдебно регистрирани и вписани и в Регистъра на народните читалища към Министерството на културата. Дейността им е обезпечена с държавна субсидия. Средствата за читалищата се регулират и разпределят между читалищата от комисия, определена със заповед на кмета и по Механизъм, определен от Министерството на културата, като средствата се предоставят на читалищата за самостоятелно управление, съгласно чл.23, ал.1 от ЗНЧ.

За 2017 г. държавната субсидия е била 182 500 лв. на база 25 щатни бройки по 7 300.00 лв. на бройка, а за 2018 год. е в размер на 209 375 лв. Субсидираната численост за читалищата е 25 субсидирани бройки по 8 375 лв. на бройка. Спрямо 2017г. стандартът за субсидирана бройка е завишен с 1075.00 лв. Субсидията читалищата изразходват за заплати, осигуровки и разходи за ел.енергия.

Общинската субсидия се изразходва за закупуване на книги за библиотечния фонд и за художествена самодейност.

Освен чрез делегираните държавни средства, читалищата имат възможност да реализират собствени приходи от членски внос, рента, наеми за ползване на читалищно имущество, самодейни изяви, дарения, услуги, спечелени проекти и програми.

**ЦЕЛИ И ПРИОРИТЕТИ**

Програмата за развитие на читалищната дейност в община Елхово през 2018 г. има за цел да дефинира и анализира проблемите в областта на читалищното дело на база на направените предложения от съответните читалища, да планира организирането и реализацията на комплекс от дейности, с цел осигуряване на по-добра, по-съвременна и образователна, културна, социална и информационна среда за всички възрастови групи. За постигането й ще съдейства реализирането на следните подцели.

1. Обогатяване и разширяване дейността на Народните читалищата от община Елхово и подобряване качеството на провежданите от тях мероприятия:

- превръщане на читалищата в общодостъпни центрове за библиотечно и информационно осигуряване на населението, чрез ускореното навлизане в дейността им на съвременните комуникационни и информационни технологии;

- формиране на читалището като място за общуване и контакти, дарителски акции, културна и социална интеграция, включително и на хора в риск, неравностойно положение, етнически общности и др.;

- укрепване на читалищната дейност в сътрудничество и партньорство с общината, с културни и образователни институции, с представители на бизнеса и НПО, за реализиране на съвместни проекти и програми.

- развиване ползотворното сътрудничество между читалищата на територията на общината, региона и страната.

1. Създаване на условия за развитие и подпомагане на самодейното художествено творчество за опазване на културно-историческото наследство и националните традиции, както и запазване на традициите на нашия роден край.
2. Опазване, поддържане и обогатяване на съществуващата материална материално- техническата база на народните читалища:

* чрез собствени приходи и кандидатстване и реализиране на проекти
* чрез финансиране на основни и текущи ремонтни дейности със средства от общинския бюджет.

На анализ се подлагат проблемите, характерни за повечето читалища, а именно: остарялата материално-техническа база, невъзможността със собствени средства да се подържа сградния фонд. Отлагането на ремонтите и обновяването на сградите може да превърне голяма част от тази инфраструктура в неизползваема.

Читалищните настоятелства с подкрепата на Община Елхово търсят решения за ремонтните дейности на читалищните сгради чрез финансиране със средства от проекти и програми и фондовете на Европейския съюз.

**ДЕЙНОСТИ**

|  |  |  |  |  |
| --- | --- | --- | --- | --- |
| **№** | **Дейност** | **Отговорник /**  **изпълнител** | **Срок** | **Източник на финансиране** |
| **I.** | **Библиотечна и информационна дейност** | | | |
| 1. | Обогатяване и поддържане на библиотеки, читални, електронно информационни мрежи и услуги, в зависимост от читателските интереси | Председатели на Читалищните настоятелства от  община Елхово | Постоянен | Собствени средства  Спонсори Дарения |
| 2. | Актуализиране на библиотечния фонд на читалищните библиотеки чрез закупуване на нова литература, абонамент и акция за дарения на книги | Председатели на Читалищните настоятелства от  община Елхово | Постоянен | Собствени средства Спонсори Дарения |
| 3. | Подобряване дейността на библиотеката, съобразена с интересите и нуждите на  населението, чрез различни форми на културно – масовата работа | Председатели на Читалищните настоятелства от  община Елхово | Постоянен | Собствени средства |
| 4. | Целенасочена дейност с деца и младежи за приобщаване към книгата и четенето чрез развиването на различни форми на дейност-създаване на читателски – библиотечни клубове – „Лятна библиотека“,“Четенето лесно и забавно“, Детско утро „ аз съм вече читател“ и др. организиране литературни четения в детските градини и училища. | Председатели на Читалищните настоятелства от  община Елхово | Постоянен | Собствени средства |
| 5. | Подреждане на тематични витрини /изложби, табла/ за исторически дати, творчеството на автори с местно, национално или световно значение; отбелязване годишнини на български и световни писатели и творци; срещи с местни и национални творци. | Председатели на Читалищните настоятелства от  община Елхово | Постоянен | Собствени средства |
| 6. | Организиране на дейности по програма „Глобални библиотеки – място за достъп до информация и комуникация за всеки“ | Председатели на Читалищните настоятелства от  община Елхово | Постоянен | Собствени средства |
| 7. | Разширяване електронният достъп на информацията за различните възрастови групи население | Председатели на Читалищните настоятелства от  община Елхово | Постоянен | Собствени средства |
| 8. | Поддържане на интернет услугите и изготвяне на информационни табла с актуална информация за потребностите на населението | Председатели на Читалищните настоятелства на НЧ гр. Елхово, НЧ с.Бояново, НЧ с.Гранитово | Постоянен | Министерство на Културата  Собствени средства |
| 9. | Изработване на електронна картотека и поддържане на виртуална читалня | Председатели на Читалищните настоятелства на НЧ гр. Елхово, НЧ с.Бояново, НЧ с.Гранитово. | Постоянен | Собствени средства |
| **II.** | **Художественно-творческа дейност** | | | |
| 1. | Съхраняване и популяризиране на фолклорните традиции с цел опазване на фолклора като част от националната ни култура | Председатели на Читалищните настоятелства от  община Елхово | Постоянен | Собствени средства  Програми на НФ „Култура”  Програми за любителско творчество на МК |
| 2. | Документиране и популяризиране на традициите и културните ценности на различните етноси в региона чрез различните форми на любителското творчество и участия на престижни културни събития в общината, региона и страната. | Председатели на Читалищните настоятелства от  община Елхово | Постоянен | Собствени средства  Община Елхово |
| 3. | Повишаване качеството на предлагания от читалищата художествен продукт по повод различни чествания  /03 март, 06 май, 24 май, 01 юни, 06 септември, 22 септември/ | Председатели на Читалищните настоятелства от  община Елхово | Постоянен | Собствени средства  Средства от финансиращи програми |
| 4. | Изграждане на групи по интереси – за изработване на мартеници, сурвакници, боядисване на яйца, плетива, апликации и др. | Председатели на Читалищните настоятелства от  община Елхово | Постоянен | Собствени средства  Спонсори |
| 5. | Възстановка на обичаи и празници от Културния календар  /бабин ден, лазаруване, сирни заговезни, коледуване/ | Председатели на Читалищните настоятелства от  община Елхово | Постоянен | Собствени средства  Спонсори  Община Елхово |
| 6. | Подготовка на проекти за обновяване на реквизит, гардероб на съставите | Председатели на Читалищните настоятелства от  община Елхово | Постоянен | Допълваща субсидия на МК  Програма за любителско творчество на МК |
| 7. | Участия в престижни културни събития в общината, региона и страната-фестивала „Тунджа пее и танцува“, „Старопланински събор“ – В. Търново, „Маскараден фестивал“ Ст.Загора и Перник и др. | Председатели на Читалищните настоятелства от  община Елхово | Постоянен | Собствени средства  Спонсори  Община Елхово |
| **III.** | **Културно – просветна дейност** | | | |
| 1. | Честване на официалните и традиционни празници, сборове и годишнини; организиране на тематични вечери, културно-просветни мероприятия, конкурси, изложби, творчески вечери и инициативи. | Председатели на Читалищните настоятелства от  община Елхово | Текущ | Собствени средства Община Елхово |
| 2. | Организиране на концертни прояви по повод Великден, Коледа, селищни празници и др. | Председатели на Читалищните настоятелства от  община Елхово | Постоянен | Собствени средства Община Елхово  Спонсори |
| 3. | Активно участие в събитията по Културния календар на Община Елхово за 2018г. за читалищните прояви; | Председатели на Читалищните настоятелства от  община Елхово | Постоянен | Собствени средства Община Елхово |
| 4. | Разкриване на нови форми на любителското творчество, чрез провеждане на мероприятия, свързани със съхраняването, развитието и популяризирането на местни традиции и обичаи. | Председатели на Читалищните настоятелства от  община Елхово | Постоянен | Собствени средства Община Елхово |
| **IV.** | **Образователна дейност** | | | |
| 1. | Провеждане на образователни дейности за възпитание и развитие на местното население,чрез: курсове, кръжоци, лекции, викторини и др. | Председатели на Читалищните настоятелства от  община Елхово | Постоянен | Собствени средства |
| **V.** | **Краеведческа дейност** | | | |
| 1. | Активизиране на дейности, свързани с развитие на краеведческата и издирвателската дейност във всяко читалище /описване на музикалния и танцов фолклор, обичаи, предания,  събиране на предмети от традиционния бит, снимки и други подобни значими за населеното място/ | Председатели на Читалищните настоятелства от  община Елхово | Постоянен | Собствени средства |
| 2. | Сформиране на кръжоци за припознаване и изучаване на културно-историческото наследство на родният край | Председатели на Читалищните настоятелства от  община Елхово | Постоянен | Собствени средства |
| **VI.** | **Социална дейност** | | | |
| 1. | Реализиране на инициативи със социална насоченост с цел социална и културна интеграция на различни социални общности, включително такива в риск, неравностойно положение, етнически групи и др. | Председатели на Читалищните настоятелства от  община Елхово | Постоянен | Собствени средства  Средства по проекти |
| 2. | Организиране на инициативи за оказване на помощ на възрастни хора и деца в неравностойно положение. Поздравителни концерти в Дом за възрастни хора с.Чернозем. | Председател на Читалищното настоятелство в гр.Елхово | Постоянен | Собствени средства |
| **VII.** | **Организационна дейност** | | | |
| 1. | Утвърждаване и укрепване на връзки с институции, учебни заведения и НПО. Редовно провеждане на заседания но ЧН. | Председатели на Читалищните настоятелства от  община Елхово | Постоянен | Собствени средства |
| 2. | Активно включване в обявени от МК сесии за подкрепа на любителското творчество, подпомагане на библиотечното дело, технологичното обновление, ремонти и др. | Председатели на Читалищните настоятелства от  община Елхово | Постоянен | Собствени средства  Община Елхово |
| 3. | Кандидатстване по проекти и програми с цел набавяне на финансови средства за подобряване на материално техническата база на читалищата | Председатели на Читалищните настоятелства от  община Елхово | Постоянен | Собствени средства |
| **VIII.** | **Повишаване квалификацията на кадрите** | | | |
| 1. | Участие в организираните за обучение, семинари, кръгли маси, дискусии, работни срещи по проблемите на читалищата с цел повишаване компетенциите и развитие на читалищата. | Председатели на Читалищните настоятелства от  община Елхово | Постоянен | Собствени средства |

**ХУДОЖЕСТВЕНО-ТВОРЧЕСКА ДЕЙНОСТ**

Читалищата в община Елхово подържат следните самодейни състави, кръжоци и др. форми на художествена самодейност:

**1.Народно читалище „Развитие-1893год.” гр.Елхово** -

*1.Самодеен театър с ръководител Ивана Кърева.*

*2.Хор за обработен фолклор”Тунджански напеви” с ръководител Нико Попов.*

*3.Група за стари градски песни „О, спомняте ли си госпожо” с ръководител Тодор Дерменджиев.*

*4.Група за автентичен народни песни “Орудица” с ръководител Пенка Кючукова.*

*5.Оркестър за народна музика с ръководител Георги Георгиев.*

*6.Танцова формация „Цветница”с ръководител Марина Ковачева.*

*7.Танцова формация за любители на народните хора с ръководител Димитър Димитров.*

*8.Вокална група с ръководител Елена Иванова.*

*9. Коледарски групи с ръководител Снежана Делчева.*

*10. Групи за народни песни с ръководител Снежана Делчева.*

*11.Балетна школа – 3 възрастови групи с ръководител Милена Вълева.*

*12.Формация за художествено слово с ръководител Йовка Димитрова.*

*13.Школа по гайда с ръководител Георги Георгиев.*

*14.Детски танцов състав „Младо тракийче“ с ръководител Марина Ковачева.*

**2.Народно читалище „Кирил и Методий-1962г.” с.Мелница** – *детска* *лазарска група; коледарска група и група за разучаване на народни танци.*

**3.Народно читалище „Възраждане-1930” с.Изгрев** - *коледарска група; детска лазарска група; група за автентичен фолклор и възстановяване на обреди и обичаи, група за разучаване на народни танци.*

**4.Народно читалище „Съгласие-1928” с.Гранитово** - *лазарска група; кукерски групи; детска коледарска група и младежка коледарска група.*

**5.Народно читалище „Съгласие-1930” с.Кирилово** – *коледарска група, лазарска група,* *индивидуални изпълнители на народни песни и самодейна група при НЧ „Съгласие -1930“ с.Кирилово.*

**6.Народно читалище „Светлина-1926г.” с.Бояново** - *коледарска група; кукерска група; смесена фолклорна певческа група, група за автентичен фолклор.*

**7.Народно читалище „Паисий Хилендарски -1936” с.Малък Манастир** - *лазарска група; коледарска група;*

**8.Народно читалище „Г.С.Раковски-1922” с.Раздел** - *женска певческа група; детска лазарска група; кукерска група и детска коледарска група.*

**9.Народно читалище “Христо Ботев 1935” с.Пчела** – *самодейна група, оркестър за народна музика, коледарска група;група за автентични обичаи.*

**10.Народно читалище ”Христо Ботев-1928” с.Лесово** - *коледарска група; лазарска група; кукерска група; женска певческа група и детска фолклорна група.*

**11.Народно читалище „Пробуда 1926” с.Маломирово** - *битово инструментална група; битова певческа група; ромска певческа група; кукерска група; коледарска група.*

**12.Народно читалище „Светлина 2012” с. Трънково – към момента няма самодейни състави, поради факта, че читалището не разполага със подходяща материална база за провеждане на репетиции.**

**КУЛТУРЕН КАЛЕНДАР НА ДЕЙНОСТИТЕ НА ЧИТАЛИЩАТА ОТ ОБЩИНА ЕЛХОВО ЗА 2018 г.**

**Месец ЯНУАРИ**

|  |  |
| --- | --- |
| **мероприятие** | **читалище** |
| **Сурвакане по домовете** | НЧ с. Изгрев, НЧ с. Мелница, НЧ с. Раздел |
| **Отбелязване на „Йордановден“ (Богоявление)** | НЧ гр. Елхово, НЧ с. Трънково, |
| **Отбелязване на 170 годишнина от рождението на Христо Ботев** | НЧ с. Мелница |
| **“Бабинден”- ден на родилната помощ** | НЧ с. Маломирово, НЧ с. Пчела, НЧ с. Изгрев, НЧ с. М.Манастир, НЧ с. Лесово, НЧ с. Раздел, НЧ с. Мелница, НЧ с. Бояново, НЧ с. Гранитово, НЧ с. Трънково, НЧ с.Кирилово |
| **Месец ФЕВРУАРИ** | |
| **мероприятие** | **читалище** |
| **“Трифон Зарезан”**  **14.02.2016** | НЧ гр. Елхово, НЧ с. Изгрев, НЧ с. Раздел, НЧ с. М.Манастир, НЧ с. Пчела, НЧ с. Трънково, НЧ с.Мелница, НЧ с.Кирилово |
| **Урок по родолюбие по повод годишнина от обесването на Васил Левски -19 февруари** | НЧ гр. Елхово, НЧ с. Маломирово, НЧ с. Трънково, НЧ с.М.Манастир |
| **Традиционен кукерски празник „Да прогоним злото заедно”** | НЧ с. Бояново |
| **„Кукеров ден“ в с. Гранитово** | НЧ с. Гранитово |
| **Участия на кукерската група в национални и международни маскарадни фестивали – Стара Загора, Перник, Стралджа** | НЧ с. Бояново, НЧ с. Гранитово |
| **Участие в маскараден фестивал „Кукерландия” в гр.Ямбол през 2017 г.** | НЧ с. Гранитово, НЧ с. Бояново |
| **Участие на обичая „Джамало“ в маскарадния фестивал „Кукерландия 2018” в гр.Ямбол** | НЧ с. Маломирово |
| **Гостуващ театър** | НЧ гр. Елхово |
| **Ден на семейството и роднинството** | НЧ с. Изгрев, НЧ с.Мелница |
| **„Любовта в нашия живот“** | НЧ с. Изгрев, НЧ с.Мелница |

**Месец МАРТ**

|  |  |
| --- | --- |
| **мероприятие** | **читалище** |
| **01.03.2017- Ден на самодееца** | НЧ гр.Елхово, НЧ с. Изгрев, НЧ с. М.Манастир, НЧ с. Раздел, НЧ с. Трънково, НЧ с. Мелница |
| **Баба Марта- празник на мартеницата. Конкурс за изработка на мартеници; Изложба на мартеници** | НЧ гр. Елхово, НЧ с. Изгрев, НЧ с. Мелница, НЧ с. Гранитово, НЧ с. Бояново, НЧ с. Маломирово |
| **Изложба по повод годишнина от Освобождението на България** | НЧ гр. Елхово |
| **Отбелязване на 3-ти март** | НЧ гр. Елхово, НЧ с. Мелница, НЧ с. Гранитово, НЧ с. Лесово, НЧ с. Маломирово, НЧ с. М.Манастир, НЧ с. Изгрев |
| **Традиционен шах турнир по случай 3-ти март** | НЧ с. Изгрев, НЧ с. Мелница |
| **8 март – Международен ден на жената** | НЧ с. Гранитово, НЧ с. Бояново, НЧ с. М.Манастир, НЧ с. Раздел, НЧ с. Пчела, НЧ с. Лесово, НЧ с. Маломирово, НЧ с. Кирилово, НЧ с. Трънково |
| **Отпразнуване на Тодоровден с организиране на надбягване с коне** | НЧ с. Пчела |
| **Постановка на самодейния театрален състав към НЧ „Развитие” гр.Елхово** | НЧ гр. Елхово |
| **Празник на град Елхово- участие на самодейните колективи в празничната програма и празничен концерт по повод празника на града** | НЧ гр. Елхово |
| **Посрещане на първа пролет** | НЧ с. Изгрев, НЧ с. Раздел, НЧ с. Трънково, НЧ с. Мелница, НЧ с.Гранитово |

**Месец АПРИЛ**

|  |  |
| --- | --- |
| **мероприятие** | **читалище** |
| **Отбелязване Деня на хумора и сатирата – четене на любими стихове и приказки** | НЧ с. Трънково |
| **„Маратон на четенето”, национална библиотечна седмица**  **Моето първо посещение в библиотеката-1клас**  **Конкурс „Най-четящ клас“ за текущата година**  **Занимание с деца в предучилищна възраст на място в детските градини** | НЧ гр. Елхово |
| **Отпразнуване на „Лазаров ден“ и „Цветница” с лазарски песни и хора** | НЧ гр. Елхово, НЧ с. Изгрев, НЧ с. Лесово, НЧ с. М.Манастир, НЧ с. Гранитово, НЧ с. Мелница, НЧ с. Бояново, НЧ с. Трънково |
| **Възкресение Христово – Великден** | НЧ с. Гранитово, НЧ с. Трънково, НЧ с. Раздел |
| **Великденска работилница“Да нашарим яйцата заедно“ - изложба** | НЧ с. Изгрев, НЧ с. Мелница, НЧ с. Кирилово, НЧ с. Пчела |
| **Великден заедно „Звуци и ритми с ТФ Цветница”- Великденско хоро** | НЧ гр.Елхово |
| **Участие в благотворителен великденски базар** | НЧ гр. Елхово |
| **Беседа на тема „Красотата в нашия дом и селото ни”** | НЧ с. М.Манастир |
| **Отбелязване на „Седмица на детската книга”** | НЧ с. Пчела, НЧ с. М.Манастир, НЧ с. Мелница, НЧ с. Бояново, НЧ с. Гранитово,НЧ с. Маломирово, НЧ с.Изгрев |
| **Колективни посещения и четене с деца от ЦДГ и началния курс в с.Лесово** | НЧ с.Лесово |
| **„Моята първа книга” – литературно утро с първокласници**  **Детско утро -„Аз съм вече читател“** | НЧ с. Гранитово,  НЧ с. Изгрев, НЧ с. Мелница |
| **Отбелязване годишнина от избухването на Априлското въстание** | НЧ с. Изгрев, НЧ с. Мелница |
| **Отчитане на резултатите от конкурса „Най-четящ клас“ за предходната година** | НЧ гр. Елхово |

**Месец МАЙ**

|  |  |
| --- | --- |
| **мероприятие** | **читалище** |
| **Отпразнуване на Гергьовден - Гергьовско хоро** | НЧ с. Раздел |
| **Гостуващи театри – детски и за възрастни** | НЧ гр. Елхово |
| **Празник на селото** | НЧ с. Изгрев, НЧ с. Мелница, НЧ с. Бояново, НЧ с. М.Манастир, НЧ с. Пчела, НЧ с. Лесово |
| **Кампания „Дари книга”** | НЧ гр. Елхово |
| **Ден на Европа- рисунки на тема „Европа в моите очи“, Микрофонът е Ваш** | НЧ гр. Елхово, НЧ с. Изгрев, НЧ с. Мелница |
| **Ден на библиотекаря – 11.05** | НЧ с. Изгрев |
| **Читателска среща по случай 75 годишнината на писателя Димитър Яръмов** | НЧ с. Кирилово |
| **Старопланински събор „Балкан фолк 2018“ гр. Велико Търново** | НЧ с. Кирилово, НЧ с. Мелница, НЧ с. Изгрев, НЧ с.Лесово |
| **Участие във фестивала „Тунджа пее и танцува“ гр. Елхово** | НЧ гр.Елхово, НЧ с.Мелница, НЧ с. Изгрев, НЧ с. Гранитово |
| **Участие във фестивала „Върбова свирка“ гр. Болярово** | НЧ с. Изгрев, НЧ с.Лесово |
| **24 май – Ден на българската просвета и култура и на славянската писменост** | НЧ гр. Елхово, НЧ с. Мелница, НЧ с. Гранитово, НЧ с. М.Манастир, НЧ с. Раздел, НЧ с. Пчела, НЧ с. Лесово, НЧ с. Маломирово, НЧ с. Изгрев, НЧ с. Бояново, НЧ с. Кирилово, НЧ с. Трънково |
| **Национална библиотечна седмица- изложба с книги от „Златния фон на библиотеката”** | НЧ гр. Елхово |
| **Участия на самодейните състави към читалищата в общински, регионални прегледи, празненства, конкурси и фестивали** | НЧ с. М.Манастир, НЧ с. Кирилово, НЧ с. Бояново, НЧ с. Маломирово, НЧ с. Пчела |
| **Участия на самодейните състави към читалище „Развитие” гр.Елхово в празненства, конкурси и фестивали.** | НЧ гр. Елхово |

**Месец ЮНИ**

|  |  |
| --- | --- |
| **мероприятие** | **читалище** |
| **Отбелязване 1 юни – Ден на детето- концерт, спортни игри и състезания** | НЧ гр. Елхово, НЧ с. Изгрев, НЧ с.Бояново, НЧ с. Лесово, НЧ с. Гранитово, НЧ с. Пчела, НЧ с. Раздел, НЧ с. Трънково, НЧ с. Мелница, НЧ с. Кирилово |
| **Забавно лято в библиотеката:**  **-млад библиотекар;**  **-да четем и да се забавляваме заедно-от 1 до 4 клас;**  **-тийн зона „Да поговорим за....”;**  **-„Четеното лесно и забавно”;**  **-Лятно кино в библиотеката;** | НЧ гр. Елхово |
| **Отбелязване на 2 юни - рецитал** | НЧ гр. Елхово |
| **Еньовден- събиране на билки и беседа за тях в библиотеката на с.Изгрев** | НЧ с. Изгрев, НЧ с. Мелница |
| **Участия на самодейните състави към читалище „Развитие” гр.Елхово в празненства, конкурси и фестивали.** | НЧ гр. Елхово |
| **Лятна ваканция в читалището – детски конкурс за рисунки на кулинарна тематика** | НЧ с. Изгрев, НЧ с. Мелница, НЧ с.Лесово, НЧ с. Пчела |
| **Обучение на възрастните – запознаване и работа с информационните технологии** | НЧ с. Изгрев, НЧ с. Мелница |
| **Участие на съставите на читалището във фолклорни конкурси и фестивали** | НЧ с. Кирилово |

**Месец ЮЛИ**

|  |  |
| --- | --- |
| **мероприятие** | **читалище** |
| **Забавно лято в библиотеката:**  **-млад библиотекар;**  **-да четем и да се забавляваме заедно-от 1 до 4 клас;**  **-тийн зона „Да поговорим за....”;**  **-„Четеното лесно и забавно”;**  **-Лятно кино в библиотеката;** | НЧ гр. Елхово |
| **Ваканция в читалището** | НЧ с. Изгрев, НЧ с. Кирилово |
| **Дейности в библиотеката с деца** | НЧ с. Пчела |
| **Работилници по изкуства** | НЧ гр. Елхово |
| **Участие на певческата група от НЧ с.Бояново във регионални, национални и международни фолклорни фестивали** | НЧ с. Бояново |

**Месец АВГУСТ**

|  |  |
| --- | --- |
| **мероприятие** | **читалище** |
| **Забавно лято в библиотеката:**  **-млад библиотекар;**  **-да четем и да се забавляваме заедно-от 1 до 4 клас;**  **-тийн зона „Да поговорим за....”;**  **-„Четеното лесно и забавно”;**  **-Лятно кино в библиотеката;** | НЧ гр. Елхово |
| **Дейности в библиотеката с деца** | НЧ с. Кирилово, НЧ с. Пчела, НЧ с. Раздел |
| **Работилници по изкуства** | НЧ гр. Елхово |
| **Празник на селото**  **Отпразнуване 90 години от създаването на читалището в с. Трънково** | НЧ с. Трънково |

**Месец СЕПТЕМВРИ**

|  |  |
| --- | --- |
| **мероприятие** | **читалище** |
| **Празник на селото** | НЧ с. Гранитово, НЧ с. Кирилово, НЧ с. Раздел |
| **Участие в Черноморски събор „Евро фолк” гр.Приморско** |  |
| **Празник на традиционната тракийска баница „Баница вита, два пъти превита” в гр.Елхово** | НЧ гр. Елхово, НЧ с. Гранитово, НЧ с. Бояново, НЧ с. Мелница, НЧ с. Лесово, НЧ с. Изгрев, НЧ с. М.Манастир, НЧ с. Маломирово, НЧ с. Раздел, НЧ с. Пчела, НЧ с. Кирилово |
| **Изготвяне на тематична изложба в библиотеката по случай националните празници на Република България-6 септември – Ден на Съединението и 22 септември – Ден на Независимостта** | НЧ с. Раздел, НЧ с. М.Манастир, НЧ с. Бояново |
| **Инициатива на библиотекарките към НЧ „Развитие” гр.Елхово „Един час в библиотеката”** | НЧ гр. Елхово |
| **Празник на баницата в с.Гранитово – по повод празника на селото** | НЧ с. Гранитово |

**Месец ОКТОМВРИ**

|  |  |
| --- | --- |
| **мероприятие** | **читалище** |
| **Честване на Деня на възрастните хора** | НЧ с. Изгрев, НЧ с. Раздел, НЧ с. Мелница |
| **Национална седмица на четенето** | НЧ гр. Елхово, НЧ с. Кирилово |
| **Състезание по четене за деца.Отчитане на резултатите от конкурса „Най –четящ клас”** | НЧ гр. Елхово, НЧ с. Кирилово |
|  |  |
| **Откриване на новата творческа година за групата за автентичен фолклор към читалището с. Бояново** | НЧ с. Бояново |
| **Празник на баницата по повод годишнина на читалището в с. Пчела** | НЧ с. Пчела |

**Месец НОЕМВРИ**

|  |  |
| --- | --- |
| **мероприятие** | **читалище** |
| **Отбелязване на Деня на народните будители – открит урок, изложба** | НЧ гр. Елхово, НЧ с. Изгрев, НЧ с. М.Манастир, НЧ с. Маломирово, НЧ с. Гранитово, НЧ с. Бояново, НЧ с. Раздел, НЧ с. Пчела, НЧ с. Трънково, НЧ с. Кирилово, НЧ с. Мелница |
| **Отбелязване на 21.11 ден на християнското семейство** | НЧ с. Изгрев, НЧ с. Трънково, НЧ с. Мелница |
| **Среща между възрастни и млади самодейци под наслов „Споделеното минало-общо бъдеще”** | НЧ с. М.Манастир |
| **Гостуващ театър** | НЧ гр. Елхово |

**Месец ДЕКЕМВРИ**

|  |  |
| --- | --- |
| **мероприятие** | **читалище** |
| **Отбелязване на Никулден** | НЧ с. Трънково |
| **Коледна работилница** | НЧ гр. Елхово |
| **Конкурс за коледна картичка и участие в благотворителен коледен базар** | НЧ гр. Елхово |
| **Коледни и новогодишни празници- организиране на коледарски групи, които да обходят домовете.** | НЧ гр. Елхово, НЧ с. Изгрев, НЧ с. Гранитово, НЧ с. Бояново, НЧ с. М.Манастир, НЧ с. Раздел, НЧ с. Пчела, НЧ с. Лесово, НЧ с. Маломирово, НЧ с. Мелница, НЧ с. Кирилово, НЧ с. Трънково |
| **Коледен концерт и Новогодишно хоро** | НЧ гр. Елхово, НЧ с. Трънково, НЧ с. Кирилово |
| **Общински коледарски празник в гр.Елхово** | НЧ гр. Елхово, НЧ с. Маломирово, НЧ с. Лесово, НЧ с. Гранитово, НЧ с. Изгрев, НЧ с. Бояново, НЧ с. Малък Манастир, НЧ с. Пчела, НЧ с. Кирилово |
| **Посещение на ДСХ с. Чернозем от коледарска група** | НЧ с. Маломирово |
| **Коледно тържество съвместно с английските семейства, читалищните състави и кметството** | НЧ с. Маломирово |
| **Коледно тържество в ЦДГ с. Гранитово** | НЧ с. Гранитово |
| **Новогодишно тържество** | НЧ с. Мелница, НЧ с. Изгрев |

**Целогодишни**

|  |  |
| --- | --- |
| **мероприятие** | **читалище** |
| **Срещи с местни творци** | НЧ гр. Елхово |
| **Участия на самодейни състави в конкурси и фестивали** | НЧ гр. Елхово |
| **Неделно хоро – веднъж месечно** | НЧ гр. Елхово |

Гореизложената обобщена програма е изготвена въз основа на разработените насоки, задачи и цели за развитие през 2018 г. от всяко читалище на територията на община Елхово.

Насоките и плана за културните дейности през 2018 г. са приети на редовно заседание на Настоятелствата на народните читалища и се намират за сведение в община Елхово.